philips etc. doen te wetene dat wy ontfangen hebben die
oitmoedige supplicatie van peeter vos dyonysse inhoudende hoe dat
hy suppliant pachtere van onsen watermoelen bynnen onser vryheyt van mol
waerinne ende anderssins in allen synen leven heeft de suppliant
sonder ja$$ gesproken hem alsoe eerlycken gedraegen dat hem
dinnegesetene aldaer grootelyck bedanck gehadt hebben hebbende altyt
voere ende oick nae den ongeval hier onder geruert gestaen tot goeden
naeme ende fame ende deughdelycken ende eerlycken alomme
gewandelt ende hem geneert noch en heeft noyt vechtachtich geweest
noch gevolcht eenige herbergen noch tavernen maer hem vredelycken
gehouden by zyne naebueren ende alle andere sonder eenige diffamatie
desen nyettegenstaende is gebuert opden vyffsten dach inne xvc
xlii die suppliant ende wylen jacop heylen denwelcken godt
genadich sy wesende des suppliants zwagere gelyck hy suppliant zyne
zustere getrouwt hadde hebben minnelycken vergadert ende gedroncken
met meer andere ten huyse van christoffel van goerle vuyt oirsaecken
dat aldaer openbaere verpacht wordde byden meyere van corbye
die thienden aldair ende zyn die suppliant ende zyn zwager aldaer
tot indyen avont gebleven sonder eenige thiende in pachtinge aenveerdt
te hebbene noch en hebben aldair egheen woerden tselven gehadt dan
van zekere koye die de suppliant van zynder huysvrouwe ende des
vs. wylen jacops moedere gecocht hadde ende wel betaelt hadde
daerop de voirs. wylen jacop ende andere zyne broeders croenden ende crackeel
maeckten tegen den suppliant pretenderende dat hy deselve koye nyet en
soude hebben betaelt maer die hem soude gegeven zyn geweest
daertegen zy andere kynderen nyet en souden gerecompenseert wesen
nyettemin sonder eenigen sunderlingen twist te hebben zyn die suppliant
ende die voirs. wylen jacop vuyten huyse des voirs. christoffels
gescheyden elck veerdich wesende om nae zyn huys te gaene
ende commende opte merckt heeft die suppliant totten voirs.
jacop geseegt dese oft gelycke woerden zwager ick wille
u seggen goeden nacht dairop de voirs. wylen jacop antwoerde
zwager soe wille ick u oick maer terstont hernemende #
woerden seyde totten suppliant dat hy suppliant met hem soude gaen als
niet verre om wesende ende by dyen dat daervoere daer de
suppliant soude moeten passeren laelyck rumoer was ende
dat sy melkanderen noch te spreken hadden ende dat sy den peys
zoe souden moegen maken midts welcken zyn de suppliant ende den
voirs. wylen jacop alleen gegaen duer die strate loopende totten wynt
moelen noortwaeert sonder dat yemandt anders by hen is geweest
welcke straete innegaende hebben underlinge vermaent vande
voirs. koye noch van andere sekere penningen die de suppliant den voirs. wylen
jacop aleer hy suppliant zyn zustere trouwde geleent hadde ende #
sekere mudde kooren dwelcke de voirs. afflivige den suppliant #
was bleven ter saecken van onsen wintmoelen den voirs. afflyvige als
hoochsten verdierdere gebleven welcke partyen die suppliant vanden
afflyvige noyt heeft binnen gecrygen zulcx dat sy daerom
tzamen dickwils twistich zyn gewordden ende alsoe daeraff
vermaen wordde gemaickt heeft den suppliant vanden afflyvige #
gemaect begeert ende gevraecht oft hy afflyvighe oick van
meyninge was hem suppliant te betaelen waerop heeft den voirs.
afflyvige expresselyck geseydt neen ende dat die voirs.
partyen sonder aengegaen hebben hunne moedere ende dat alle h#
kynderen ende daer onder mede den suppliant als een van hare
kinderen getrouwt hebbende die voirs. schulden souden moeten tselve #
ende dragen waerop die suppliant repliceerde vraegde hoe dat
soude moeten commen daer hy hem in persoone tzelve #
geleent hadde ende dat hy hem dairomme soude met recht
besetten tot betaelinge ende hierop heeft die voirs. aff#
gevraecht oft hy suppliant hem soude willen beschaemen dairop de suppliant
antwoirde jae ende liever ongevrienden wordden dan hy zyn
gelt eeuwelyck soude moeten derven mits welcken die afflyvige
hem stoorende heeft totten suppliant geseegt dat hy onder revenende
gesprocken zynen moedere soude moegen bringen grypende met dyen
nae zyn mes ende den suppliant op zyn lyff stootende ende
hoe wel hy suppliant anders nyet en wiste noch alnoch en weet
by verbaestheyt die voirs. afflyvige en hadde in zyn handt een
bloot mes soe en heeft hy suppliant hem alnoch ter weeren nyet gestelt
maer verbeydt tot dat die voirs. wylen jacop hem anderweerf inen
opt lyff geloopen ende nae hem gestooten heeft alsdoen dat
die suppliant den voirs. afflyvigen meter vuyst van hem gestooten
heeft alsoe dat hy bynae neder ter eerden viel zonder zyn
mes te trecken maer alsoe die afflyvige alnoch niet op en
hiele vande suppliant opt lyff te loopen ende te stooten heeft die
suppliant ten lesten zyn mes vuytgetoogen ende dairmede den
afflyvigen eenen steke oft stoote gegeven sonder meer daerdoere
die voirs. afflyvige es gevloeden ende ewech geloopen
sonder byden suppliant meer gecommen te zyne maer daer over
gestorven ten huyse van jan rummens tot groot leetwesen des
suppliants die de vrienden ende erffgenaemen des voirs. wylen
afflyvigen heeft gesoendt ende te vreeden gestelt hoewel
die suppliant hem vermyt vrydelyck $$$ straeten te verkeeren
ende onse muelen te bewa$$ ten waere dat onse gratie ende
genaede hem wordde geextendeert ende verleent ons daerom oitmoedelyck
biddende waerom zoe eest dat wy de voirs. saecke
overgemerct ende hierop gehadt dadvys van onsen schouteth
van molle geneycht wesende ter beden des voirs. peeters #
suppliants ende willende denselveen in dit stuck prefereren gratie ende
misericordie voer strangheyt ende rigeur van rechte he#
hem suppliant inden gevalle als boven quyt geschouden vergheven
ende geremitteert schelden quyte vergheven ende remitteren vuyt
zunderlinger gratien by desen onsen brieve tfeyt ende ongeval boven
gemerct mitsgaders alle offensie ende bruecke corporelle
ende criminelle daerinne hy hem overmidts et vuyt saken van
tgene des voirs. is tegen ons onse hoocheyt ende justicie eenichssins mach
hebben ontgaen ende mesdraegen ende hebben hem dyen aengaende
wedergestelt ende gerestitueert stellen weder ende restitueren
tot zyne goede naeme fame ende geruchte in onsen voirs. lande
van brabant ende allen anderen onsen landen ende heerlicheyden
ende tot zynen onverbuerden goeden indyen hy eenige onder
ons heeft gelyck ende in alder manieren soe hy was voer die
toecompste vanden voirs. feyte imponerende hierop een eeuwich
geswich onsen procureur generael in brabant onsen schouteth van molle
ende allen anderen onsen justicieren ende officieren wye sy syn
satisfactie ende beeternisse ierst ende voir al gedaen der
partye geinteresseerde indyen die noch niet gedaen en zyn ende
eenige daertoe staet civillyck alleenlyck behoudelyck dat
die voirs. suppliant gehouden zal syn tvoirs. feyt tegen ons te #
civillyck nae gelegentheyt vander saecken ende faculteyt van zynen
goeden met oick te betaelen die redelycke costen der just#
hieromme alreede gedaen ende te doene allet ter taxatien
ende moderatien van onse lieve ende getrouwe die
cancellier ende luyden van onsen raide in brabant die #
marge: zy hieraf verantw
oirt byden ontfangher
vanden exploiten
daertoe gecommitteert hebben ende committeren by desen ontbieden
daerom ende bevelen denselven onsen cancellier ende raidsluyden dat
voer hen geroepen alle de gheene die dairom behoiren geroepen
te zyne zy procederen wel ende duegdelyck ter verificatien ende interinemente
van desen ende totter taxatien ende moderatien vande voirs. amende
ende costen van justicien alsoe zy sullen vynden
behoirene welck interinement de voirs. suppliant gehouden
zal zyn te versueckene ende hem in persoone te presenteren in onsen
voirs. raide bynnen zesse maenden naestcommende opte pene
van te verbueren deffect van desen ende dat gedaen ende
deselve civille boete ende costen van justitien getaxeert ende betaelt
zynde in handen vanden gheenen dyen dat behoiren zal zy onse
voirs. procureur generael onse schouteth van molle ende alle
andere onse rechteren justicieren officieren ende ondersaeten
jegewoirdige ende toecommende dyen dat aengaen zal moegen
hueren stedehouderen ende eenenyegelycken van hen besundere soe
hen toebehoiren zal doen laeten ende gedoogen den voirs.
suppliant van deser onser jegewoirdiger gratien ende remissien ende
van alle inhouden van desen inder vuegen ende manieren voere
verhaelt rustelyck vredelyck volcommellyck ende eeuwelyck
genyeten ende gebruycken sonder hem te doene oft te laeten
geschieden nu noch in toecommende tyde eenich hinder letsel
oft moyenisse ter contrarien aen lyffve oft noch aen goeden
ter contrarien maer indyen syn lyff oft eenige van zyne
onverbuerde goeden daerom gevangen gearresteert becommert
oft beleth waeren dat sy die setten ende stellen oft doen setten
ende stellen terstont ende sonder vertreck tot geheelder ende
volcommende delivrantie want ons alsoe gelieft
ende ten eynde dat dit goet vast ende gestadich blyve tot
eeuwigen daghen hebben wy onsen segel hieraen doen hangen
behoudelyck in andere dingen onsen rechte ende
eenenyegelycken andere dessyns in alles gegeven in
onser stadt van bruessele inde maent van augusty
int jaer onsheeren duysent vyffhondert dryentzestich
van onsen rycken van spaengnien sicillien etc. tviiie
ende van napels txe opde plycke stont
gescreven byden coninck ende onderteeckent $ facu#
visa recepta
gecollationneet ende bevonden concorderende
met zynen originale by my
$ facuwez $